laion/Wikipedia-Exotic huggingface dataset:
সর্বজিৎ সিং

সর্বজিৎ সিং ভারতের হয়ে গুপ্তচরবৃত্তির অভিযোগে পাকিস্তানে কারাবন্দী ভারতীয় নাগরিক যিনি লাহোর ও মুলতানে বোমা হামলার ঘটনায় অভিযুক্ত মৃত্যুদণ্ড প্রাপ্ত আসামী ছিলেন। ১৯৯০ সাল থেকে লাহোর কারাগারে বন্দি ছিলেন তিনি। এর আগে সর্বজিৎ সিংকে মুক্তি দিতে পাকিস্তানের কাছে আনুষ্ঠানিক আহবান জানিয়েছিল নয়াদিল্লি। ৪৯ বছর বয়সী এই বন্দিকে ভারতে সর্বোচ্চ স্বাস্থ্য সেবা গ্রহণের সুবিধার্থে স্থানান্তরেরও আহবান জানিয়েছিল ভারত সরকার। ২২ বছর আগে ১৯৯১ সালে পাকিস্তানে গ্রেপ্তার হন ভারতীয় নাগরিক সর্বজিৎ। তারপর থেকেই তিনি সেখানে বন্দী ছিলেন। তার বিরুদ্ধে ভারতের হয়ে গোয়েন্দাগিরি ও লাহোর ও মুলতানে সিরিজ বোমা হামলা চালিয়ে ১৪ জনকে হত্যার অভিযোগ আনা হয়। বোমা হামলার অভিযোগে সর্বজিৎকে মৃত্যুদণ্ডের শাস্তি দেয় পাকিস্তান আদালত। পরিবারের দাবি সর্বজিত সিং একজন কৃষক। তাকে ভুল করে চিহ্নিত করা হয়েছে। পাকিস্তানে ওই বোমা হামলার ৩ মাস পরে সর্বজিৎ অবস্থান করেন। পরিবারের এমন দাবি সত্বেও বিচারে তার মৃত্যুদণ্ড হয়। ভারতীয় প্রধানমন্ত্রী মনমোহন সিংয়ের অনুরোধে পাকিস্তানের তৎকালীন প্রেসিডেন্ট পারভেজ মুশাররফ সর্বজিতের মৃত্যুদণ্ডাদেশ স্থগিত করেন। এরপর পাকিস্তান পিপলস পার্টি নেতৃত্বাধীন পাক সরকার অনির্দিষ্টকালের জন্য সর্বজিতের প্রাণদণ্ড কার্যকরের প্রক্রিয়া স্থগিত করে দেয়। কোট লাখপাত জেলে মৃত্যদণ্ডপ্রাপ্ত অপর দুই কারাবন্দির হামলায় আহত হন সর্বজিত। কারা-কর্মকর্তা মুনওয়ার আলি জানান, “মুদাসসির এবং আমিরের সঙ্গে চা পান করছিলেন সর্বজিত। এসময় কোনো একটি বিষয় নিয়ে উত্তপ্ত বাক্য বিনিময়ের পর তারা ইট নিয়ে হামলা চালায় সর্বজিতের ওপর।” ভারতীয় সময় রাত দেড়টা নাগাদ লাহোরের জিন্না হাসপাতালে মৃত্যু হয় সর্বজিতের৷ চিকিত্সকরা জানিয়েছেন, হৃদযন্ত্র বিকল হয়েই তার মৃত্যু হয়েছে৷ সর্বজিতের মৃত্যুর খবর ছড়িয়ে পড়ায় তার নিজ শহর পাঞ্জাবের ভিখিউইন্ডসহ বেশ কিছু শহরে প্রতিবাদ বিক্ষোভ ছড়িয়ে পড়েছে। "Sarabjit Singh dead"। Mumbaivoice.com। ২ মে ২০১৩। সংগ্রহের তারিখ ২০১৩-০৫-০২।  পাকিস্তানে কারাবন্দী সর্বজিৎ সিংয়ের মৃত্যু ভারতজুড়ে বিক্ষোভ, এবিএন। ঢাকা থেকে প্রকাশের তারিখ: ৩ মে, ২০১৩ খ্রিস্টাব্দ। লাহোর কারাগারে আক্রান্ত সর্বজিতের মৃত্যু ওয়েব্যাক মেশিনে আর্কাইভকৃত ৪ মার্চ ২০১৬ তারিখে, সিডি নিউজ২৪.কম। ঢাকা থেকে প্রকাশের তারিখ: ০২ মে, ২০১৩ খ্রিস্টাব্দ। সর্বজিতের মুক্তি চাইলো ভারত ওয়েব্যাক মেশিনে আর্কাইভকৃত ৩ মে ২০১৩ তারিখে,হুসাইন আজাদ, বাংলানিউজটোয়েন্টিফোর.কম। ঢাকা থেকে প্রকাশের তারিখ: এপ্রিল ২৯, ২০১৩ খ্রিস্টাব্দ। সরবজিত সিং-এর মৃত্যু 'হত্যাকাণ্ড'[স্থায়ীভাবে অকার্যকর সংযোগ], সময়নিউজ। ঢাকা থেকে প্রকাশের তারিখ: ২০১৩-০৫-০২ খ্রিস্টাব্দ। তবে কি মুক্তি পাবেন সর্বজিত![স্থায়ীভাবে অকার্যকর সংযোগ], মানবজমিন। ঢাকা থেকে প্রকাশের তারিখ: ১০ সেপ্টেম্বর ২০১২ খ্রিস্টাব্দ। পাকিস্তানের হাসপাতালে মারা গেলেন সর্বজিৎ সিং ওয়েব্যাক মেশিনে আর্কাইভকৃত ৫ মে ২০১৩ তারিখে, বিডিনিউজ২৪.কম। ঢাকা থেকে প্রকাশের তারিখ: ২০১৩-০৫-০২ খ্রিস্টাব্দ। লাহোর কারাগারে বন্দি ভারতীয় গুপ্তচর সর্বজিত হামলায় আহত ওয়েব্যাক মেশিনে আর্কাইভকৃত ২৮ এপ্রিল ২০১৩ তারিখে, নতুন বার্তা। ঢাকা থেকে প্রকাশের তারিখ: ২৭ এপ্রিল ২০১৩ খ্রিস্টাব্দ। 'সর্বজিতের মৃত্যুর ন্যায় বিচার হোক'[স্থায়ীভাবে অকার্যকর সংযোগ], ব্যুরো রিপোর্ট,এবিপি আনন্দ। ঢাকা থেকে প্রকাশের তারিখ: ০২ মে ২০১৩ খ্রিস্টাব্দ। উইকিমিডিয়া কমন্সে সর্বজিৎ সিং সংক্রান্ত মিডিয়া রয়েছে। Free Sarabjit Singh Website ওয়েব্যাক মেশিনে আর্কাইভকৃত ২০ জানুয়ারি ২০২১ তারিখে The Sarabjit Case
রাখাইন ভাষা

রাখাইন ভাষা অত্যন্ত প্রাচীন ও সমৃদ্ধ। এটি মূলত মারমার একটি উপভাষা। রাখাইন ভাষায় দীর্ঘদিন ধরে সাহিত্য রচিত হচ্ছে। প্রমিত বর্মী ভাষার সঙ্গে এর মিল রইলেও স্বতন্ত্র আঞ্চলিক বৈচিত্র রয়েছে। মনিরুজ্জামান রাখাইনদের দুটি প্রধান উপভাষা বা ভাষিক বৈচিত্র্যের কথা জানিয়েছেন। এগুলোর একটি হচ্ছে ‘র‌্যামর্য’ এবং অন্যটি ‘মারৌও’। মুস্তাফা মজিদ রাখাইন ভাষার ভিন্নতা বোঝাতে গিয়ে লিখেছেন, ‘এই ভাষা ইন্দো-আর্য বা দ্রাবিড়ীয় ভাষা থেকে সম্পূর্ণ ভিন্ন। ফলে, বাংলা, সংস্কৃত, হিন্দি ও দক্ষিণ ভারতের ভাষার সঙ্গে এই ভাষার খুব একটা মিল খুঁজে পাওয়া যায় না।’ আদি ব্রাহ্মীলিপিতে পালি ভাষায় ‘আরাখা’ অর্থাৎ রক্ষিতা বা রক্ষক শব্দ থেকে রাখাইন শব্দের উৎপত্তি। বাংলাদেশের পটুয়াখালী, কক্সবাজার, বরগুনা, চট্টগ্রাম ও পার্বত্য চট্টগ্রামের প্রায় ১৭ হাজার লোক রাখাইন ভাষায় কথা বলে। প্রধানত রাখাইন রাজ্যের রাজধানী সিতওয়ে ও তার আশপাশের শহরে ভাষাটির প্রচলন আছে। রাখাইনদের নিজস্ব বর্ণমালা আছে। রাখাইন ভাষার বর্ণমালার উৎস উত্তর ব্রাহ্মী লিপি। খ্রিষ্টীয় অষ্টম শতকে আরাকানে ব্রাহ্মী ও দেবনাগরী লিপির বিবর্তনে যে নতুন লিপি গড়ে ওঠে, তাই আজ রাখাইন বর্ণমালা হিসেবে পরিচিত। রাখাইন বর্ণমালায় স্বরবর্ণ বা ‘ছারা’ ১২টি এবং ব্যঞ্জনবর্ণ বা ‘ব্যেঃ’ ৩৩টি। রাখাইন বা মারমা ভাষায় লুসাই প্রভৃতি ভাষার মতো শব্দের শেষ ধ্বনিতে প্রায়শ আন্তঃস্বরযন্ত্রীয় রুদ্ধ-হ ধ্বনির প্রকাশ ঘটে এবং একইভাবে দ্বৈতস্বর যুক্ত হলে তা দ্বি-ওষ্ঠ্য নাসিক্য ব্যঞ্জনে রূপ পায়। এই ধ্বনি দুটিকে অনেক ভাষাতাত্ত্বিক ব্যঞ্জনধর্মিতা বলেছেন। বাংলা ভাষার শেষ স্বরধ্বনির মতো তা উচ্চারিত হয় না, বা উচ্চারণ মুক্তি পায় না। রাখাইন[স্থায়ীভাবে অকার্যকর সংযোগ],মুহাম্মদ হাবিবুর রহমান, দৈনিক প্রথম আলো। ঢাকা থেকে প্রকাশের তারিখ: ১৮-০২-২০১৩ খ্রিস্টাব্দ।
সাই (দক্ষিণ কোরীয় শিল্পী)

পার্ক জায়ে-সাং যিনি সাই নামেই বেশি পরিচিত দক্ষিণ কোরীয় শিল্পী। গ্যাংনাম স্টাইল ও জেন্টলম্যান দিয়ে বিশ্ববাসীকে মাত করে দিয়েছেন এ শিল্পী। দুটি গানেই ইউটিউবে শতকোটিরও বেশি হিট পড়ে। Mark Russell (এপ্রিল ২৯, ২০১৪)। K-Pop Now!: The Korean Music Revolution। Tuttle Publishing। পৃষ্ঠা 106। আইএসবিএন 978-1-4629-1411-1।  "PSY goes home, gets 'Gangnam-Style' welcom"। MSNBC। সেপ্টেম্বর ২৭, ২০১২। সেপ্টেম্বর ৩০, ২০১২ তারিখে মূল থেকে আর্কাইভ করা। সংগ্রহের তারিখ সেপ্টেম্বর ২৯, ২০১২।  কোটিপতি বনে গেছেন গাংনাম তারকা সাই ওয়েব্যাক মেশিনে আর্কাইভকৃত ১ জুলাই ২০১৩ তারিখে, টাইমস ওয়ার্ল্ড ২৪.কম। ঢাকা থেকে প্রকাশের তারিখ: ০২ জানুয়ারি ২০১৩ খ্রিস্টাব্দ। সম্মানিত সাই ওয়েব্যাক মেশিনে আর্কাইভকৃত ৬ মার্চ ২০১৬ তারিখে, বণিক বার্তা । ঢাকা থেকে প্রকাশের তারিখ: এপ্রিল ২৮, ২০১৩ খ্রিস্টাব্দ। উইকিউক্তিতে Psy সম্পর্কিত উক্তির সংকলন রয়েছে। উইকিমিডিয়া কমন্সে Psy সংক্রান্ত মিডিয়া রয়েছে। Official website
জেন্টলম্যান

জেন্টলম্যান দক্ষিণ কোরীয় র‌্যাপ শিল্পী সাইয়ের গান যার লাইনগুলো এমন, আই অ্যাম আ পার্টি মাফিয়া/ আই অ্যাম আ মাদার ফাদার জেন্টলম্যান। সিউলের ওয়ার্ল্ড কাপ স্টেডিয়ামে ‘জেন্টলম্যান’ নিয়ে প্রথম পারফরম্যান্স করেন এ গায়ক। এ গানের সঙ্গে আগের মতোই অদ্ভুত ভঙ্গিতে নাচতে দেখা যায় সাইকে। ‘জেন্টেলম্যান’ ইউটিউবে পোস্ট করার প্রথম দিনেই গানটির ভিডিও দেখেছে প্রায় দুই কোটি মানুষ। এর মাধ্যমে ইউটিউবে এক দিনে সবচেয়ে বেশি দেখা ভিডিও হিসেবে রেকর্ড গড়েছে ‘জেন্টেলম্যান’। এ ছাড়া গত সপ্তাহে বিলবোর্ডের সেরা ১০০ গানের মধ্যে পঞ্চম স্থান দখল করেছে সাইয়ের জেন্টেলম্যান। জেন্টেলম্যান গানের ভিডিওতে দক্ষিণ কোরিয়ার রাজধানী সিউলের বিভিন্ন রেস্তোরাঁ থেকে শুরু করে বিপণিবিতান, সুইমিং পুল ও গ্রন্থাগারে নাচতে দেখা গেছে সাইকে। এই গানটিতে কোরিয়ার ঐতিহ্যবাহী নাচকে প্রাধান্য দেয়া হয়েছে। কোরিয়ার সবার কাছে নাচটি সুপরিচিত হলেও বিশ্বের অন্যান্য দেশের মানুষ এ নাচ আগে তেমনটা দেখেনি। ‘জেন্টেলম্যান স্টাইল’ ইউটিউবের মাধ্যমে সারা বিশ্বের মানুষ দেখেছে। গানটির ভিডিওতে সাইয়ের বিতর্কিত কিছু কর্মকাণ্ড চিত্রিত হওয়ায় দক্ষিণ কোরিয়ায় নিষিদ্ধ ঘোষণা করা হলেও দিন দিন বেড়েই চলেছে এর দর্শকসংখ্যা। দক্ষিণ কোরিয়ার অন্যতম বড় প্রতিষ্ঠান “দ্য কোরিয়ান ব্রডকাস্টিং সিস্টেম” তাদের এ গানের মিউজিক ভিডিওটির বিরুদ্ধে জনসম্পত্তিকে অবমাননা করার অভিযোগ এনে সেখানে সম্প্রচার বন্ধের নিষেধাজ্ঞা আরোপ করে। Rothman, Lily। "Beyond PSY: 5 Essential K-Pop Tracks"। Time (magazine)। সংগ্রহের তারিখ এপ্রিল ১৩, ২০১৩। But “Gentleman,” for all its global-hit potential, is just another track to spring forth from one the world's most dynamic musical genres: K-Pop.  Benjamin, Jeff; Oak, Jessica (এপ্রিল ১৯, ২০১৩)। "PSY Debuts at No. 1 on K-Pop Chart"। Billboard (magazine)। সংগ্রহের তারিখ এপ্রিল ২০, ২০১৩। As Billboard Korea estimated earlier this week, Psy races up to K-Pop Hot 100 this week with a smashing No. 1 debut for "Gentleman," the follow-up to "Gangnam Style" that had at one point tied the record for longest No. 1.  কমিক বই ফেম: সাই ওয়েব্যাক মেশিনে আর্কাইভকৃত ৪ মে ২০১৩ তারিখে, বেঙ্গলিনিউজটোয়েন্টিফোর.কম। ঢাকা থেকে প্রকাশের তারিখ: ০৩ মে ২০১৩ খ্রিস্টাব্দ। গ্যাংনাম স্টাইলের পর ‘জেন্টম্যান’ নিয়ে সাই[স্থায়ীভাবে অকার্যকর সংযোগ], প্রাইমখবর। ঢাকা থেকে প্রকাশের তারিখ: ১৩-০৪-২০১৩ খ্রিস্টাব্দ। সাই’র ‘জেন্টেলম্যান’ ইউটিউবে রেকর্ড ওয়েব্যাক মেশিনে আর্কাইভকৃত ২৯ এপ্রিল ২০১৫ তারিখে, নতুন বার্তা। ঢাকা থেকে প্রকাশের তারিখ: ১৬ এপ্রিল, ২০১৩ খ্রিস্টাব্দ। নিজের দেশেই নিষিদ্ধ সাই ওয়েব্যাক মেশিনে আর্কাইভকৃত ২৬ এপ্রিল ২০১৩ তারিখে, নিউজ ইভেন্ট ২৪ ডটকম। ঢাকা থেকে প্রকাশের তারিখ: ২০ এপ্রিল, ২০১৩ খ্রিস্টাব্দ। ইউটিউবে "Gentleman" music video ইউটিউবে PSY - 'GENTLEMAN' 1st Live Performance Rodriguez, Gabriel (এপ্রিল ১৩, ২০১৩)। "Psy 'Gentleman' Lyrics Translation: Full English Translation For Psy's New Hit"। policymic.com। [স্থায়ীভাবে অকার্যকর সংযোগ]
টুইংকল, টুইংকল, লিটল স্টার

টুইংকল টুইংকল লিটল স্টার শিশু শ্রেণিতে পঠিত সবচেয়ে জনপ্রিয় ছড়া। ইংলেন্ডের জেন টেইলর লিটল স্টার শিরোনামে ছড়াটি লিখেন। ১৮০৬ সালে নার্সারীর শিশুদের জন্য জেন টেইলর ও তার বোন আনা প্রথম ছড়াটি প্রকাশ করেন। ১৭৬১ সালে ফ্রান্সে আ! ভোয়াস দিরাই-জি মামান নামে ছড়াটির মেলডি তৈরি করা হয়। ইংরেজিতে প্রকাশের পর থেকে এটি ব্যাপক জনপ্রিয়তা অর্জন করে। ছড়াটি মোট বিশ লাইনের ৫টি পংক্তিতে বিভক্ত। এর প্রথম চার লাইন সবচেয়ে বেশি জনপ্রিয়। টুইংকল টুইংকল লিটল স্টার এই ফাইলটি শুনতে অসুবিধা হচ্ছে? মিডিয়া সাহায্য দেখুন। আ! ভোয়াস দিরাই-জি মামান টোন এই ফাইলটি শুনতে অসুবিধা হচ্ছে? মিডিয়া সাহায্য দেখুন।      টুইংকল, টুইংকল, লিটল স্টার,      হাউ আই ওয়ানডার হুয়াট ইউ আর।      আপ অ্যাবাব দ্য ওয়ার্ল্ড সো হাই,      লাইক অ্য ডায়মন্ড ইন দ্য স্কাই।      হয়েন দ্য ব্ল্যাজিং সান ইজ গন,      হয়েন হি নাথিং সাইনস আপন,      দ্যান ইউ শ্যু ইউর লিটল লাইট,      টুইংকল, টুইংকল, অল দ্য নাইট।      দেন দ্য ট্রাভেলার ইন দ্য ডার্ক,      থ্যাংক্সস ইউ ফর ইউর টিনি স্পার্ক,      হি কোড নট সি হুইস ওয়ে টু গো,      ইফ ইউ ডিড নট টুইংকেল সো।      ইন দ্য ডার্ক ব্লো স্কাই ইউ কিপ,      এন্ড ওফেন থ্রো মাই সারটেইন পিপ,      ফর ইউ নেভার সাট ইউর আই,      'টিল দ্য সান ইজ ইন দ্য স্কাই।      এজ ইউর ব্রাইট এন্ড টিনি স্পার্ক,      লাইটস দ্য ট্রাভেলার ইন দ্য ডার্ক।      দ্যু আই ন্যোও নট হুয়াট ইউ আর,       টুইংকল, টুইংকল, লিটল স্টার।       টুইংকল, টুইংকল, লিটল স্টার।      হাউ আই ওয়ানডার হুয়াট ইউ আর।      আপ অ্যাবাব দ্য ওয়ার্ল্ড সো হাই,      লাইক অ্য ডায়মন্ড ইন দ্য স্কাই।      টুইংকল, টুইংকল, লিটল স্টার।      হাউ আই ওয়ানডার হুয়াট ইউ আর।      হাউ আই ওয়ানডার হুয়াট ইউ আর।        অতিরিক্ত বিকল্প সংস্করণও রয়েছে যেমন ১৮৯৬ সাল থেকে মিলড্রেড জে. হিল কর্তৃক “সং স্টোরিস ফর দ্যা কিন্ডারগার্টেন”।      টুইংকল, টুইংকল, লিটল স্টার,      হাউ উই ওয়ানডার হুয়াট ইউ আর।      আপ অ্যাবাব দ্য ওয়ার্ল্ড সো হাই,      লাইক অ্য ডায়মন্ড ইন দ্য স্কাই।      হয়েন দ্য গ্লোরিয়াস সান হেজ সেট,      এন্ড দ্য গ্রাস উইথ ডিউ ইজ ওয়েট,      দেন ইউ শো ইওর লিটল লাইট,      টুইংকল, টুইংকল, অল দ্য নাইট।      হয়েন দ্য গোল্ডেন সান ডোথ রাইজ,      ফিলস উইথ সাইনিং লাইট দ্য স্কাইস,      দেন ইউ ফেড অ্যাওয়ে ফ্রম সাইট,      সাইন নো মোর ‘টিল কামস দ্য নাইট। M. Cryer, Love Me Tender: The Stories Behind the World's Best-loved Songs (Frances Lincoln, 2009), pp. 83-5. I. Opie and P. Opie, The Oxford Dictionary of Nursery Rhymes (Oxford University Press, 1951, 2nd edn., 1997), pp. 397-8. https://archive.org/details/SongStoriesForTheKindergarten উইকিমিডিয়া কমন্সে টুইংকল, টুইংকল, লিটল স্টার সংক্রান্ত মিডিয়া রয়েছে। Wikifonia উপর শিট সঙ্গীত Lullabies of Europe/Languages from the Cradle A European Union, government funded, education project to collect lullabies (in their native language) from across Europe - includes samples in 7 languages. BBC Radio 4 Woman's Hour, article (with audio)
সান সিরো

স্তাদিও জুজেপ্পে মেয়াচ্চা যা সান সিরো হিসাবে পরিচিত, সান সিরো জেলা, মিলান ইতালিতে অবস্থিত একটি ফুটবল স্টেডিয়াম। এটি এসি মিলান এবং ফুটবল ক্লাব ইন্টারন্যাজিওন্যালে মিলানো, দুই দলেরই হোম গ্রাউন্ড। ৩ মার্চ ১৯৮০ সালে স্টেডিয়ামের নাম ২ বারের বিশ্বকাপ জয়ী (১৯৩৪, ১৯৩৮), আন্তর্জাতিক এবং সংক্ষিপ্ত সময় মিলান হয়ে খেলা জুজেপ্পে মেয়াচ্চার সম্মানে নামে নামকরণ করা হয়। এটি উয়েফা পাঁচ তারকা স্টেডিয়াম ছিল, যা শ্রেণিবিন্যাসের একটি নতুন ব্যবস্থার কারণে বাতিল হয়ে যায়। স্টেডিয়ামের নির্মাণ কাজ ১৯২৫ সালে মিলানের জেলা সান সিরোতে শুরু হয়, তখন এর নাম ছিল "নুউভ স্তাদিও কালচিস্তিকো সান সিরো" (সান সিরো নতুন ফুটবল স্টেডিয়াম)। http://www.uefa.com/MultimediaFiles/Download/StatDoc/competitions/UCL/01/67/63/78/1676378_DOWNLOAD.pdf The history of the San Siro stadium. AC Milan.com. (সংগৃহীত হয়েছে ২০১১/১০/১৮) "Almanacco Illustrato del Milan", Panini, Modena (it.)
ইয়ামান্টা পর্বত

ইয়ামান্টা পর্বত (রুশ: гора Ямантау) রাশিয়ার বাসকোরটোসতানের ইউরাল পর্বতমালার একটি অংশ। ইয়ামান্টা নামটি এসেছে স্থানীয় বাস্কি ভাষা (Яман тау) থেকে যার বাংলা অর্থ শয়তান। এ পর্বতের উচ্চতা ১৬৪০ মিটার (৫,৩৮১ ফুট) এবং ইউরাল পর্বতমালার দক্ষিণ অংশের সবচেয়ে উচুঁ চূড়া। এটি রাশিয়ার সুরক্ষিত জায়গা গুলোর একটি। এটি কসভিন্সকি পর্বত এর পাশেই অবস্থিত। আমেরিকার ধারণা মতে এখানে রাশিয়ার কোন পারমাণবিক প্রকল্পের কাজ চলছে। এছাড়া এটি রাশিয়ার মিলিটারি শহর মজেগোরিইর খুব কাছে অবস্থিত। ২০০৩ এর অগে এই পর্বতের শহরটি পুরুপুরি চলো করা হয়নি। ১৯৯০ সালের শেষ দিকে বরিস ইয়েলৎসিনের শাসনামলে যখন সোভিয়েত ইউনিয়ন ভেঙে যায় তখনকার সময়ই আমেরিকা সেটেলাইট ইমেজের সাহায্যে ইয়ামান্টার কিছু ছবি তুলেছিল। ছবিগুলো পর্যবেক্ষণ করে তারা ধারণা করে এই পর্বতমালার ভেতর রাশিয়া কোন গোপন কাজের জন্য খনন কাজ চালাচ্ছে। বলেরেস্ক-১৫ এবং বলেরেস্ক-১৬ নামের দুটি দুর্গ এই প্রজেক্ট এর উপরের অংশে এবং সম্ভবত ১৯৯৫ সালে আলকিনো-২ নামে আরো একটি দুর্গ মিলিটারি শহর মজেগোরিইর আশেপাশে কোথাও তৈরি করা হয়। এ অঞ্চলে ৩০ হাজারের মতো কর্মচারী কাজ করছে বলে ধারণা করা হয়। আমেরিকান সরকারর বারবার এই প্রকল্প সম্পর্কে রাশিয়াকে প্রশ্ন করলেও রাশিয়া সরকার ইয়ামান্টা পর্বত সম্পর্কে এক এক সময় ভিন্ন ভিন্ন উত্তর দিয়েছে। রাশিয়ার ভাষ্য অণুযায়ি এটা তাদের খনিজ পদার্থ আহরণের স্থান, রাশিয়ার সঞ্চিত ধন রাখার ভাণ্ডার, খাদ্যভাণ্ডার এবং পারমাণবিক যুদ্ধ শুরু হলে যাতে রাশিয়ার নেতারা এখানে অশ্রয় নিতে পারে। ইয়ামান্টা সম্পর্কে ১৯৯৬ সালের এক প্রশ্নের জবাবে রাশিয়ার প্রতিরক্ষা বিভাগ বিবৃতিতে বলে, বিদেশী সংবাদমাধ্যম গুলোতে ইয়ামান্টা সম্পর্কে যা রেখা হচ্ছে তার কোন অস্তিত্ত নেই। যাইকোক, এটি রাশিয়ার আভ্যন্তরিন নিরাপত্তা বৃদ্ধির জন্য তৈরি করা হয়েছে। এই প্রকল্পে যাতায়াতের মাধ্যম হিসেবে একটি বড় রেল লাইন আছে তবে সেটি শুধু প্রকল্পের সাথে সংশ্লিষ্ট ব্যক্তিদের জন্য। বহিরাগতের প্রবেশ এখানে সম্পূর্ণ নিষেধ। ইয়ামান্টা রাশিয়ার সর্বশেষ পারমাণবিক গবেষণা কেন্দ্র চেলিয়াবিন্সক-৭০ এর খুব কাছে অবস্থিত বলে অনেকের ধারণা এটি রাশিয়ার একটি পারমাণবিক অস্ত্রের গুদাম। ১৯৯৬ সালের রাশিয়ার সংবাদমাধ্যমের খবর অণুযায়ি এটা হল একটি অটোমেটিক কমান্ড স্ট্রাকচার যেখান থেকে পারমাণবিক যুদ্ধ শুরু হলে নিজে নিজেই মিসাইল চালু হবে। এরিয়া ৫১ Blair, Bruce G (মে ২৫, ২০০৩)। "We Keep Building Nukes For All the Wrong Reasons"। The Washington Post। ১৩ ফেব্রুয়ারি ২০০৯ তারিখে মূল থেকে আর্কাইভ করা। সংগ্রহের তারিখ ৩ মে ২০১৩।  "Yamantau, Beloretsk-15, Beloretsk-16, Alkino-2", Weapons of Mass Destruction, Global Security উদ্ধৃতি টেমপ্লেট ইংরেজি প্যারামিটার ব্যবহার করেছে (link) . Gordon, Michael R. (এপ্রিল ১৬, ১৯৯৬)। "Despite Cold War's End, Russia Keeps Building a Secret Complex"। The New York Times।  Yamantau on PANORAMIO Yamantau What's going on in the Yamantau mountain complex? The Return of the Doomsday Machine?
রাসেল টিফিন

রাসেল ব্লেয়ার টিফিন (ইংরেজি: Russell Blair Tiffin; জন্ম: ৪ জুন, ১৯৫৯) রোডেশিয়ার সলিসবারিতে জন্মগ্রহণকারী বর্তমান একদিনের আন্তর্জাতিক ক্রিকেট আম্পায়ার। পূর্বে তিনি টেস্ট ক্রিকেটে আম্পায়ারিত্ব করেছেন। ১৯৯৫ সাল থেকে তিনি আইসিসি’র সেরা আম্পায়ার তালিকায় সদস্য হিসেবে রয়েছেন। ২০০৮ সালের বসন্তে শুরু হওয়া নতুন ঘরানার ইন্ডিয়ান প্রিমিয়ার লীগের অন্যতম আম্পায়ার ছিলেন তিনি। দেশের উত্তরাঞ্চলীয় টেঙ্গুই এলাকায় বসবাসকারী তার পরিবারের সদস্যরা কৃষক ছিলেন। ব্যাঙ্কেট প্রাথমিক বিদ্যালয় এবং হারারেতে অবস্থিত প্রিন্স এডওয়ার্ড হাইস্কুল অধ্যয়ন করেন টিফিন। সেখানে খেলার মাঠে উইকেটরক্ষক-ব্যাটসম্যানের ভূমিকায় অবতীর্ণ হতেন তিনি। তিন বছর সামরিক বাহিনীতে চাকুরি করে তিনি ম্যাশোনাল্যান্ড দলের পক্ষ হয়ে খেললেন। এছাড়াও, ক্যাস্ট্রল জিম্বাবুয়ে দলের ম্যানেজার ছিলেন। ১৯৮৬ সালে আম্পায়ার হয়েছিলেন কিন্তু মে, ২০০২ সাল পর্যন্ত চাকুরি চালিয়ে যান। এরপর তিনি পূর্ণাঙ্গকালীন আম্পায়ার নিযুক্ত হন। ২০০১ সালের এপ্রিল মাসে রাসেল টিফিন আইসিসি’র সেরা আম্পায়ার তালিকার অন্যতম সদস্যরূপে মনোনীত হন। ফেব্রুয়ারি, ২০০৪ সালে অশোকা ডি সিলভা ও ডেভিড অর্চার্ডের সাথে তিনিও চুক্তিনামা নবায়ণে স্বাক্ষর করেননি। ৪৪টি টেস্টে আম্পায়ারিত্ব করেন যা যে-কোন জিম্বাবুয়ের আম্পায়ারের চেয়ে বেশি। তা সত্ত্বেও তিনি নিয়মিতভাবে একদিনের আন্তর্জাতিক ক্রিকেটে আম্পায়ার হিসেবে খেলা পরিচালনা করে যাচ্ছেন। এপর্যন্ত শতাধিক একদিনের আন্তর্জাতিকের আম্পায়ার হয়েছেন যা বিশ্ব ক্রিকেটে তাকে সবচেয়ে বেশি আম্পায়ারের তালিকায় অন্তর্ভুক্ত করা হয়েছে। Umpires dropped in 2004[স্থায়ীভাবে অকার্যকর সংযোগ] আম্পায়ার ডিকি বার্ড তৃতীয় আম্পায়ার আইসিসি’র সেরা আম্পায়ার তালিকা বাংলাদেশ ক্রিকেট দলের জিম্বাবুয়ে সফর ২০১২–১৩ ইএসপিএনক্রিকইনফোতে রাসেল টিফিন (ইংরেজি) Profile from CricketArchive Zimbabwe's Elite-Panel Umpire: Russell Tiffin, Cricinfo, 17 October 2002 ICC Umpires and Referees
সেনতোর

সেনতোর (গ্রিক: Κένταυρος, Kéntauros) অথবা হাইপো সেনতোর হলো গ্রিক পুরানের একটি বিশেষ ধরনের প্রাণী যার শরীরের উপরের অংশ মানুষের মত এবং নিচের অংশ ঘোড়ার মতো। এদের মাথা, হাত ও গলা মানুষের মত কিন্তু দেহ ও পা ঘোড়ার মতো। নারী সেনতোরদের ‘কেনতোরিডাস’ বলা হয় যদিও প্রথমদিকের গ্রিক পুরান এবং শিল্পকলায় তাদের অস্তিত্ত ছিল না। মেসিডোনিয়ান মোজাইক হলো খ্রিস্টপূর্ব ৪র্থ শতকের একটি নারী সেনতোরের প্রকৃষ্ঠ উদাহরণ। ওভিড হাইলোনোমি নামে এক নারী সেনতোর এর কথা বলে যান যিনি তার স্বামী সাইলারাস লফিথস যুদ্ধে মারা যাবার পর আত্মহত্যা করেন। নেপলিস এর চিত্রকর্মের এক বর্ণনায় পাওয়া যায় নারী সেনতোররা হলো পুরুষ সেনতোরদের স্ত্রী অথবা বোন যারা তাদের ছেলেমেয়েদের নিয়ে পেলিয়ন পর্বতে বসবাস করত। "How beautiful the Centaurides are, even where they are horses; for some grow out of white mares, others are attached to chestnut mares, and the coats of others are dappled, but they glisten like those of horses that are well cared for. There is also a white female Centaur that grows out of a black mare, and the very opposition of the colours helps to produce the united beauty of the whole." নিকট বর্তমান থেকে সাধারনত নারী সেনতোর এর মতবাদ জনপ্রিয় হওয়া শুরু করে। শেক্সপিয়ার এর কিং লিয়ারের একক্ট ৪, দৃশ্য ৬ এর ১২৪-১২৫ পৃষ্ঠায় দেওয়া আছে, “ডাউন ফ্রম দ্য ওয়াইস্ট দে আর সেনতোরস,/ দ্যো ওমেন অল এভাব”। ডিজনির নির্মিত অ্যানিমেটেড চলচ্চিত্র ‘ফ্যানটাসিয়াতে’ কিছু নারী সেনতোরকে দেখানো হয় যদিও ডিজনি তাদের ‘কেনতোরিডাস’ এর বদলে সেনতোরিতাস বলে অবহিত করে। ৫০০ বিসি ১৪৮২-৮৩ ১৮০৫-১৮১৯ ১৮৬০ thefreedictionary.com dictionary.reference.com definitions.net "Definition of centaur"। Oxford Dictionaries। Oxford University Press। ৩১ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ৩ মে ২০১৩।  Pella Archaeological Museum. Ovid, Metamorphoses 12. 210 ff., the name Hylonome is Greek so Ovid may have drawn her story from an earlier Greek writer. Philostratus the Elder, Imagines 2. 3. M. Grant and J. Hazel. Who's Who in Greek Mythology. David McKay & Co Inc, 1979. Rose, Carol (২০০১)। Giants, Monsters, and Dragons: An Encyclopedia of Folklore, Legend, and Myth। New York, New York: W. W. Norton & Company, Inc.। পৃষ্ঠা 72। আইএসবিএন 0-393-32211-4।  Harry Potter, books 1, 3, 4, 5, 6, and 7. The Chronicles of Narnia, book 2. The Lightning Thief, book 1. Frédérick S. Parker. Finding the Kingdom of the Centaurs. উইকিমিডিয়া কমন্সে সেনতোর সংক্রান্ত মিডিয়া রয়েছে। Theoi Project on Centaurs in literature Centaurides on female centaurs MythWeb ওয়েব্যাক মেশিনে আর্কাইভকৃত ২১ ফেব্রুয়ারি ২০০৯ তারিখে article on centaurs Harry Potter Lexicon article on centaurs in the Harry Potter universe Erich Kissing's centaurs contemporary art
পিকনিক অ্যাট হ্যাংগিং রক

পিকনিক অ্যাট হ্যাংগিং রক, ১৯৭৫ সালের অস্ট্রেলিয়ার একটি ড্রামা ও রহস্য চলচ্চিত্র। ১৯৬৭ সালের জেয়ান লিন্ডসে লিখিত একই নামের উপন্যাস অবলম্বনে নির্মিত চলচ্চিত্রটির কাহিনী লিখেছেন ক্লিফ গ্রিন এবং পরিচালনা করেছেন পিটার ও্যায়ারস। ছবিটিতে বিভিন্ন চরিত্রে অভিনয় করেছেন অ্যানি লুইস ল্যামবার্ট, রিচেল রবার্টস, ভিভিয়ান গ্রে, হেলেন মোর্স, ক্রিস্টি চাইল্ড ও ডোমিনিক গার্ড। অস্ট্রেলিয়ার ভিক্টরিয়ার হ্যাংগিং রক নামক পাহাড় থেকে ১৯০০ সালে ভালোবাসা দিবসের দিন পিকনিকের সময় একদল স্কুল ছাত্রী হঠাৎ করেই উধাও হয়ে যায় এই কাহিনী নিয়েই ছবিটি নির্মিত। ১৯৬৭ সালে বইটি প্রকাশ হওয়ার পর পাটরিসিয়া লোভেল ১৯৭১ সালে বইটি প্রথম পড়েন এবং এটি নিয়ে চলচ্চিত্র নির্মানের কথা চিন্তা করেন। প্রথম দিকে সে ছবিটি একা পযোজনার কথা চিন্তা করেন নি যতক্ষন পর্যন্ত ফিল অ্যাডামস তাকে সাহস না দেয়। তারপর সে পিটার ওয়্যারকে বারা করে ছবিটি পরিচালনার জন্য এবং ওয়্যার জিম ম্যাকএলরয় ও হল ম্যাকএলরয়কে আনেন প্রযোজনা করার জন্য। স্ক্রিপ্ট লেখার জন্য প্রথমে ডেভিড উইলিয়ামসনের কথা চিন্তা করা হয়েছিল কিন্তু ডেভিড এর সময় না থাকায় টিভি রাইটার ক্লিফ গ্রিনকে নেয়া হয়। জেয়ান লিন্ডসেও কোন আপত্তি করেননি লেখার দায়িত্ব গ্রিনকে দেওয়ায়। সবশেষে ছবির বাজেট নির্ধারন করা হয় $৪৪০,০০০ অস্ট্রেলিয়ান ডলার যার যোগান দিয়েছিল অস্ট্রেলিয়ান চলচ্চিত্র উন্নয়ন কর্পোরেসন, ব্রিটিশ এম্পায়ার চলচ্চিত্র, দক্ষিণ অস্ট্রেলিয়ান চলচ্চিত্র কর্পোরেসন ও $৩০০০ এসেছিল ব্যক্তি মালিকানাধীন প্রতিষ্ঠান থেকে। ১৯৭৫ সালের ফেব্রুয়ারিতে ছবিটির শূটিং শুরু হয় এবং এর প্রধান প্রধান দৃশ্য ধারনের কাজ ছয় সপ্তাহেই শেষ হয়েছিল। ভিক্টোরিয়ার হ্যাংগিং রক, মার্টিনডেল হল এবং দক্ষিণ অস্ট্রেলিয়া চলচ্চিত্র কর্পোরেসন এর স্টুডিওতে শুটিং করা হয়। পরিচালক মিরান্ডা নামক মূল চরিত্রে প্রথম ইনগ্রিড ম্যাসোনকে নিয়েছিলেন কিন্তু কয়েক সপ্তাহ রিহারসেল করার পর পরিচালক এর মনমত না হওয়ায় তাকে বাদ দেওয়া হয় এবং তার জায়গায় পরিচালক অ্যানি লুইস ল্যামবার্টকে দিয়ে চরিত্রটি করান। ইনগ্রিড ম্যাসোনকে নিয়ে এসেছিলেন পাটরিসিয়া লোভেল। কিছু কিছু স্কুল ছিাত্রীদের কন্ঠ পেশাদার কন্ঠ শিল্পীরা দিয়েছিল। ১৯৭৬ সালে ব্রিটিশ সোসাইটি অফ সিনেমাটোগ্রাফারস দ্বারা শ্রেষ্ঠ চলচ্চিত্রায়নের জন্য মনোনীত হয়েছিল। শ্রেষ্ঠ চলচ্চিত্রায়নের জন্য ১৯৭৬ সালে বিএফটিএ পুরস্কার লাভ করে এবং শ্রেষ্ঠ কসটিউম ডিজাইন ও শ্রেষ্ঠ সাউন্ডট্রেকের জন্যও মনোনীত হয়েছিল। ১৯৭৯ সালে একাডিমি অফ সাইন্স ফিকসন, ফেন্টাসি ও হরর চলচ্চিত্র কর্তৃক শ্রেষ্ঠ চলচ্চিত্রায়নের জন্য পুরস্কার অর্জন করে ও শ্রেষ্ঠ কাহিনী লেখার জন্যও মনোনীত হয়েছিল। David Stratton, The Last New Wave: The Australian Film Revival, Angus & Robertson, 1980 p68-69 Scotty Murray & Antony I Ginanne, "Producing 'Picnic': Pat Lovell", Cinema Papers", March-April1976 p298-301 "A Dream Within a Dream": Documentary (120 min, Umbrella Entertainment, 2004) "The Vault", Storyline, Australian Writers Guild, 2011, p. 68 Bright Lights Cafe "Picnic at Hanging Rock - The Unseen Voices" ইন্টারনেট মুভি ডেটাবেজে পিকনিক অ্যাট হ্যাংগিং রক (ইংরেজি) অলমুভিতে Picnic at Hanging Rock (ইংরেজি)
শিঙ্গিরাই মাসাকাদজা

শিঙ্গি মাসাকাদজা বা শিঙ্গিরাই উইনস্টন মাসাকাদজা (ইংরেজি: Shingirai Winston Masakadza; জন্ম: ৪ সেপ্টেম্বর, ১৯৮৬) হারারেতে জন্মগ্রহণকারী জিম্বাবুয়ের আন্তর্জাতিক ক্রিকেটার। তার ডাক নাম শিঙ্গি। জিম্বাবুয়ে ক্রিকেট দলের বর্তমান সদস্য হ্যামিল্টন মাসাকাদজা তার ভাই। মাঝারি সারির ব্যাটসম্যান ও পেস বোলার হিসেবে শিঙ্গি ক্রিকেটে অংশগ্রহণ করে থাকেন। ইস্টার্নসের পক্ষ হয়ে প্রথম-শ্রেণীর ক্রিকেটে অভিষিক্ত হন ২০০৮ সালে। ২০১০ সালে জাতীয় দলের সদস্য হিসেবে তুলনামূলকভাবে শক্তিশালী ওয়েস্ট ইন্ডিজের বিপক্ষে ডাক পান। পূর্বে তিনি পেশাদার ফুটবলার ছিলেন। জিম্বাবুয়ের অন্যতম জনপ্রিয় ডায়নামোজের পক্ষ হয়ে ফুটবল খেলতেন তিনি। প্রভিডেন্সে অনুষ্ঠিত একদিনের আন্তর্জাতিক ক্রিকেটের মাধ্যমে তার অভিষেক ঘটে। জিম্বাবুয়ে লড়াই করার মতো ২৫৬/৫ রান তোলে। শিঙ্গিরাইয়ের উপর চূড়ান্ত ওভার করার দায়িত্ব পড়ে। শেষ ওভারে তিনি দুই উইকেট সংগ্রহ করে ওয়েস্ট ইন্ডিজের বিপক্ষে নাটকীয়ভাবে দলকে ২ রানের ব্যবধানে বিজয়লাভে সক্ষমতা দেখান। শিবনারায়ণ চন্দরপল, ডোয়েন স্মিথ এবং সুলেইমান বেন তার শিকারে পরিণত হয়েছিলেন। এরপর তিনি আগস্ট, ২০১০ সালে আয়ারল্যান্ডের বিপক্ষে নামেন। খেলায় তিনি ৪৬* রানে অপরাজিত থাকলে জিম্বাবুয়ে খেলায় পরাজিত হয়। কিন্তু সিরিজে তারা ২-১ ব্যবধানে জয়ী হয়েছিল। ঐ খেলায় চার্লস কভেন্ট্রি’র পরিবর্তে তিনি মাঠে নেমেছিলেন। এরপর তিনি ধারাবাহিকভাবে দলের হয়ে খেলেন। দক্ষিণ আফ্রিকার বিপক্ষে দু’টি টি২০ খেলায় অংশগ্রহণের জন্য ডাক পান। এড রেইন্সফোর্ডের বোলিং বিপর্যয়ের ফলে তিনি দ্বিতীয় খেলায় অন্তর্ভুক্ত হন। ঐ খেলায় ডেভিড মিলার এবং রবিন পিটারসনকে আউট করেন। ঐ খেলায় ডেল স্টেইন, জ্যাক ক্যালিস এবং মরনে মরকেল খেলেননি। একদিনের সিরিজের প্রথম খেলায় গ্রেইম স্মিথ, কলিন ইনগ্রাম, আলবি মরকেল এবং ডেভিড মিলারের উইকেট লাভ করেছিলেন তিনি। ২০১১ সালের বিশ্বকাপ ক্রিকেটে জিম্বাবুয়ে দলের অন্যতম সদস্য ছিলেন মাসাকাদজা। তিনি একটিমাত্র খেলায় অংশগ্রহণ করেন পাকিস্তানের বিপক্ষে, যাতে তার দল সাত উইকেটের ব্যবধানে পরাজিত হয়েছিল। cricinfo, biography of Hamilton Masakadza, retrieved: 11 May, 2013 http://www.espncricinfo.com/zimbabwe-v-bangladesh-2013/content/current/story/631614.html "Player Profile: Shingirai Masakadza"। Cricinfo। সংগ্রহের তারিখ ২০১০-০৫-২০।  http://www.cricinfo.com/zimbabwe/content/story/477629.html http://www.cricinfo.com/south-africa-v-zimbabwe-2010/engine/current/match/463142.html "Zim suffer Ervine blow"। Independent Online (South Africa)। ১০ ফেব্রুয়ারি ২০১১। সংগ্রহের তারিখ ১৩ জানুয়ারি ২০১২।  "Statistics / Statsguru / SW Masakadza / One-Day Internationals"। ESPNcricinfo। সংগ্রহের তারিখ ১৩ জানুয়ারি ২০১২।  এলটন চিগুম্বুরা ওয়েলিংটন মাসাকাদজা জিম্বাবুয়ে জাতীয় ক্রিকেট দল ২০১৩ বাংলাদেশ ক্রিকেট দলের জিম্বাবুয়ে সফর Player Profile: Shingirai Masakadza from Cricinfo Shingirai Masakadza at Cricket Archive